

**MESTO KOŠICE**

**Príkaz primátora mesta č. 8/2021**

**na vykonanie záchranných prác počas vyhlásenej mimoriadnej situácie**

|  |  |
| --- | --- |
| **Číslo spisu:** | MK/A/2021/09088 |
| **Účinnosť od:** | 06. 02. 2021 od 18.30 hod.  |
| **Kľúčové slová:** | príkaz, výkon záchranných prác |
| **Záväznosť pre:** | orgány samosprávy, organizácie zriadené mestom  |
| **Zrušuje sa interný predpis:** |  |

**Schvaľovanie**

|  |  |  |  |
| --- | --- | --- | --- |
| **Funkcia** | **Titul, meno, priezvisko** | **Podpis** | **Dátum** |
| ***Zodpovedný za vydanie*** | JUDr. Andrea Ivanocová |  |  |
| ***Garant*** | Ing. Peter Ferjenčík |  |  |
| ***Odporučil*** |
| zástupca riaditeľa MMK | Ing. Richard Dlhý |  |  |
| zástupca riaditeľa MMK | Ing. Marta Kažimírová |  |  |
| zástupca riaditeľa MMK | Mgr. Matej Čontofalský |  |  |
| riaditeľ MMK | Mgr. Marcel Čop |  |  |
| námestník primátora | Mgr. Marcel Gibóda |  |  |
| námestník primátora | Mgr. Lucia Gurbáľová |  |  |
| ***Schválil*** |
| Primátor  | Ing. Jaroslav Polaček |  |  |

**OBSAH strana**

Článok I.  Základné ustanovenia 4 - 5

Článok II. Materiálno - technické zabezpečenie 5

Článok III. Účinnosť 5

**PRÍKAZ**

**primátora mesta č. 8/2021**

**na vykonanie záchranných prác počas vyhlásenej mimoriadnej situácie**

Dátum: 6. február 2021 Čas: 18.30 hod.

**Článok I.**

**Základné ustanovenia**

Na základe rizika šírenia ochorenia COVID-19 a z dôvodu potreby prijímania preventívnych opatrení v súvislosti s vyskytujúcim sa ochorením COVID - 19 vyhlásila vláda SR mimoriadnu situáciu od 12. 03. 2020 na celom území SR.

Doposiaľ boli vykonávané nasledovné opatrenia:

* zabezpečovanie a distribúcia ochranných, dezinfekčných a hygienických prostriedkov zamestnancom mesta a ďalších orgánov samosprávy, mestských podnikov a verejnosti,
* boli plnené úlohy a opatrenia vydané vládou SR,
* boli plnené stanovené úlohy a opatrenia v súlade s opatreniami Úradu verejného zdravotníctva SR,
* boli plnené úlohy stanovené predsedom Krízového štábu mesta Košice.

 Vzhľadom na priebeh mimoriadnej udalosti, podľa § 3 zákona č. 42/1994 Z. z. o civilnej ochrane obyvateľstva v znení neskorších predpisov a § 10 ods. 1 vyhlášky MV SR č. 523/2006 Z. z. o podrobnostiach na zabezpečenie záchranných prác a organizovania jednotiek civilnej ochrany, v spojitosti s § 15 ods. 1, písm. c) zákona č. 42/1994 Z. z. o civilnej ochrane obyvateľstva v znení neskorších predpisov a § 2 zákona č. 387/2002 z. Z. o riadení štátu v krízových situáciách mimo času vojny a vojnového stavu

**vydávam príkaz**

takto:

1. **Na základe odporúčania RÚVZ so sídlom v Košiciach, odporúčania Bezpečnostnej rady okresu Košice a odporúčania Krízového štábu mesta Košice sa na území mesta neobnovuje prevádzka škôl a školských zariadení v zriaďovateľskej pôsobnosti mesta Košice s výnimkou materských škôl, školských klubov detí určených pre zákonných zástupcov pracujúcich v kritickej infraštruktúre a pre deti zákonných zástupcov zabezpečujúcich zachovanie chodu hospodárstva a verejného života, ak to prevádzkové podmienky umožňujú a rozhodne tak zriaďovateľ a s výnimkou zariadení školského stravovania a špeciálnych výchovných zariadení.**

*Určené pre:* oddelenie školstva

*Zodpovedný:* vedúca oddelenia školstva

 *Termín:* do odvolania

1. **Oboznámiť s uvedeným odporúčaním materské školy a základné školy v zriaďovateľskej pôsobnosti mesta**

*Určené pre:* vedúcuoddelenia školstva

 *Termín:* neodkladne

**Za plnenie úloh vyplývajúcich z opatrení ÚVZ SR zodpovedá štatutár alebo správca zariadenia, objektu.**

**Platia nariadenia vlády SR a opatrenia v súlade s opatreniami Úradu verejného zdravotníctva SR.**

**Uvedený príkaz je platný po dobu vyhlásenia mimoriadnej situácie. Upresnenie plnenia úloh a nasadenie síl a prostriedkov vykoná referát CO, BOZP a PO.**

**Článok II.**

**Materiálno - technické zabezpečenie**

Pri realizácii príkazu postupujte hospodárne a účelne. Technické a organizačné otázky príkazu riešte s vedúcou oddelenia školstva *na telefónnom čísle 055/6419 298.*

**Článok III.**

 **Účinnosť**

Tento príkaz nadobúda účinnosť dňa 6. februára 2021.

 Ing. Jaroslav Polaček

 primátor mesta Košice